open-index/open-wikipedia-markdown huggingface dataset:
יאניס אמאנאטידיס

**יאניס אמאניטידיס** (ביוונית: **Γιάννης Αμανατίδης**; ) הוא כדורגלן עבר יווני ששיחק בעמדת החלוץ.

## קריירה
אמאניטידיס, יליד קוזאני, היגר עם משפחתו לשטוטגרט בגיל 9, שם הצטרף למועדון SC שטוטגרט. ב-1995 הצטרף לאקדמיית הכדורגל של שטוטגרט. ב-2002 הוא החל את הקריירה שלו בבונדסליגה, לאחר שהושאל לגרויטר פירת' ששיחקה בליגה נמוכה יותר. בנובמבר 2002 ערך את הופעת הבכורה במדי נבחרת יוון במשחק מול נבחרת אירלנד.

לאחר עימות עם המאמן פליקס מגאת על מספר המשחקים שבהם הוא שותף הושאל אמאנאטידיס לאיינטרכט פרנקפורט שנאבקה על מקומה בבונדסליגה, הפגין יכולת טובה אך לא הצליח להציל את הקבוצה מירידה לליגת המשנה.

בקיץ שלאחר הירידה הוא חתם בקייזרסלאוטרן מהליגה השנייה, אך לאחר עונה אחת עזב והצטרף מחדש לפרנקפורט שהעפילה מחדש לבונדסליגה. מאז שחזר לפרנקפורט הוא היה לאחד ממבקיעי השערים הטובים ביותר של הקבוצה, ובעונת 2007/2008 אף התמנה לקפטן.

במשחק החוץ מול נבחרת טורקיה במוקדמות יורו 2008 הוא הבקיע את השער היחיד, שהקנה לנבחרתו את הכרטיס לטורניר.

## קישורים חיצוניים

* 

* פרופיל באתר הרשמי של איינטרכט פרנקפורט

קטגוריה:כדורגלנים יוונים
קטגוריה:חלוצי כדורגל יוונים
קטגוריה:כדורגלני שטוטגרט
קטגוריה:כדורגלני גרויטר פירט
קטגוריה:כדורגלני איינטרכט פרנקפורט
קטגוריה:כדורגלני פ.צ. קייזרסלאוטרן
קטגוריה:כדורגלני נבחרת יוון
קטגוריה:כדורגלני גביע הקונפדרציות 2005
קטגוריה:כדורגלני יורו 2008
קטגוריה:יוונים שנולדו ב-1981
אנה טורב

**אנה טורב** (באנגלית: **Anna Torv**; נולדה ב-7 ביוני 1979) היא שחקנית אוסטרלית. ידועה בעיקר בזכות תפקידה המרכזי בסדרת המדע-בדיוני של רשת Fox האמריקאית "פרינג'", בתור סוכנת ה-FBI אוליביה דאנהם.

## ביוגרפיה
טורב נולדה במלבורן, ויקטוריה שבאוסטרליה. בתם של סוזאן (לבית קרמייקל) ושל הנס ארוויד טורב. אביה נולד בסקוטלנד שבממלכה המאוחדת, לאם סקוטית; אם כי סבה מצד אביה הוא ממוצא אסטוני. אמה ממוצא סקוטי. טורב גדלה בקווינסלנד בערים בריזבן וגולד קוסט, והתחנכה תחילה בבית ספר נוצרי-אנגליקני. לה אח צעיר, דילן. דודתה מצד אביה היא הסופרת והעיתונאית אנה מרדוק מאן, שהייתה נשואה למילארדר ואיל התקשורת האוסטרלי-אמריקאי רופרט מרדוק.

ב-1996 סיימה את לימודיה התיכוניים. מאוחר יותר, עברה להתגורר בסידני, ניו סאות' ויילס.

ב-2001 קיבלה תואר באמנות הבמה מהמכון הלאומי לאמנות דרמטית.

## קריירה
בשנת 2003 שיחקה את דמותה של אופליה בהפקה מקומית של המחזה "המלט" מאת ויליאם שייקספיר.
בין השנים 2008–2013 גילמה טורב את סוכנת ה-FBI אוליביה דנהאם בסדרת הטלוויזיה "פרינג'" ברשת FOX האמריקאית.
[ממוזער|295x295 פיקסלים|טורב בכנס [קומיק-קון, סן דייגו|קומיק-קון, 2012]]
בשנת 2010 טורב הופיעה בתפקיד וירג'יניה גריי במיני-סדרה של HBO, "הפסיפיק" שהופקה על ידי סטיבן ספילברג וטום הנקס, ומתמקדת בחיילי חיל הנחתים האמריקני במהלך הקרבות באוקיינוס השקט.

במרץ 2016 לוהקה טורב לתפקיד של וונדי קאר, יועצת ה-FBI, לסדרת הדרמה של נטפליקס "מיינד האנטר" מבית היוצר של דייוויד פינצ'ר. הסדרה עלתה באוקטובר 2017 ומיד חודשה לעונה שנייה, שעלתה באוגוסט 2019.

בשנת 2021 לוהקה לתפקיד ראשי בסדרת הטלוויזיה האוסטרלית "*The Newsreader*" ברשת הטלוויזיה ABC.

#### מועמדויות ופרסים
היא הייתה מועמדת חמש פעמים לפרס סאטורן לשחקנית הטלוויזיה הטובה ביותר בשנים 2009–2013, וזכתה בסך הכול בארבעה.

## חיים אישיים
בדצמבר 2008 טורב נישאה לשחקן האמריקאי מארק ואלי, עמיתה לסדרה "פרינג'". אולם הם התגרשו בשלהי שנת 2009.

## פילמוגרפיה
### קולנוע
[ממוזער|טורב בכנס [קומיק-קון, 2012]]

### טלוויזיה
[ממוזער|סורב בכנס [קומיק-קון, סן דייגו|קומיק-קון, 2010]]

## קישורים חיצוניים

* 

קטגוריה:שחקניות קולנוע וטלוויזיה אוסטרליות
קטגוריה:מדבבות אוסטרליות
קטגוריה:קומיקאיות אוסטרליות
קטגוריה:שחקניות תיאטרון אוסטרליות
קטגוריה:זוכות פרס סאטורן לשחקנית ראשית בטלוויזיה
קטגוריה:אוסטרליות שנולדו ב-1979
קטגוריה:אוסטרלים שנולדו ב-1979
TUI fly הולנד

**TUI fly הולנד** (לשעבר **ארקפליי** - **Arkefly**) היא חברת תעופה הולנדית הממוקמת בנמל התעופה סכיפהול באמסטרדם. החברה מקיימת טיסות שכר (צ'רטר) מאז נוסדה בשנת 2005 במסגרת ברית החברות TUI איירליינס.

## פעילות החברה בישראל
החברה הפעילה בעבר 2 טיסות שבועיות עונתיות בקו אמסטרדם-עובדה דרך תל אביב.

## צי המטוסים
צי המטוסים של החברה נכון לדצמבר 2018:

## קישורים חיצוניים

* 
*  מדיה וקבצים בנושא [Arkefly](http://www.airliners.net/search/photo.search?airlinesearch==ArkeFly%20(TUI%20Airlines%20Nederland%29&distinct_entry=true) באתר Airliners.net

## הערות שוליים

קטגוריה:חברות תעופה הולנדיות
קטגוריה:TUI איירליינס
ישו בין המורים

[שמאל|ממוזער|250px|"ישו בין המורים" ([1303-1305) פרסקו מאת ג'וטו בקפלת סקרובני.]]
**ישו בין המורים** או **מציאת ישו הנער בבית המקדש** (בלטינית: **Jesus in templo sedentem in medio doctorum**) הוא אירוע מחיי ישו הצעיר כפי שסופר ב"ברית החדשה". זהו מוטיב נפוץ באמנות של העולם הנוצרי המערבי.

לפי הבשורה על-פי לוקאס, בגיל 12 נלקח ישו לירושלים על ידי הוריו למטרת עלייה לרגל לרגל הפסח. לאחר העלייה לרגל חזרו מרים ויוסף לביתם במחשבה כי ישו חזר לביתם לפניהם. אולם, בהגיעם לשם גילו שהוא איננו. לאחר שלושה ימים נמצא ישו כשהוא יושב בבית המקדש בחברת חכמים ("המורים") ומנהל שיחה בה הפגין את ידענותו הגדולה:

תיאור דומה מופיע בכתב היד החיצוני "הבשורה על פי תומאס".

## קישורים חיצוניים

קטגוריה:ישו
ﻯ

האות **אליף מקסורה** (בערבית: **ألف مقصورة**, בתעתיק מדויק לעברית: אַלִף מַקְצוּרַה, בתרגום מילולי: "אליף מקוצרת") היא אחת הצורות של האות ا (אליף) בכתב הערבי. האות, שאינה נמנית עם 28 האותיות בשפה הערבית, נכתבת בצורתה של האות ي (יא), אך ללא שתי הנקודות הדיאקריטיות שמתחתיה.

האות ממוקמת תמיד בסוף המילה ומשמשת כאם קריאה לתנועה a, בדומה לאות אליף, אך בעיקר בשורשים המסתיימים באות יא. לדוגמה, הפועל "בנה" נכתב בערבית بَنَى, ונהגה "בַּנַא". ברוב המקרים, ההטעמה של מילה המסתיימת באליף מקצורה לא תהיה על ההברה האחרונה. לעיתים, כאשר האות אינה עדות ליא שורשית, היא יכולה לשמש כסיומת לצורת נקבה. 

בעת הוספת סיומת למילה המסתיימת באליף מקצורה הופכת האליף המקצורה ליא עיצורית או לאליף כאם קריאה. לדוגמה, ריבוי המילה ذِكْرَى ("יום זיכרון") הוא ذِكْرَيَات, והטיית המילה قُرَى ("כפרים") עם כינוי השייכות "שלנו" היא قُرَانَا.

אליף מקצורה יכולה להופיע גם לאחר תנוין פתחה בשמות לא מיודעים הנגזרים משורשים המסתיימים באות יא. לדוגמה, مُسْتَشْفًى (בית חולים). ביידוע שם כזה יהפוך תנוין הפתחה לפתחה רגילה ללא השפעה על האליף המקצורה – أَلْمُسْتَشْفَى ("בית החולים").

שימוש נוסף בסימן זה נעשה גם בשפה הפרסית, שם התו ی הוא אחת הצורות לכתיבת האות ي (יא).

קטגוריה:אלפבית ערבי
מחוזות אפגניסטן

מבחינה מנהלית אפגניסטן מחולקת ל-34 מחוזות (ولايت, wilayats). המחוזות מחולקים לנפות.

## קישורים חיצוניים

* נתוני מחוזות

*
מחוזות אפגניסטן
קטגוריה:רמת החלוקה המנהלית הראשונה לפי מדינה
פוליניו

**פוליניו** (באיטלקית: Foligno; בלטינית :Fulginia, Fulginium, Fulginiae;  בניב מקומי: Fulginate) היא העיר השלישית בגודלה במחוז אומבריה והשנייה בגודלה בנפת פרוג'ה. 

העיר שוכנת, כמעט במחצית הדרך בין פירנצה - 185 ק"מ לבין רומא - 166 ק"מ. היא מהווה צומת מסילות ברזל חשוב. ליד העיר שדה תעופה.

היא שוכנת בעמק אומברה (Valle Umbra) הנחצה על ידי נהר טופינו (Topino). בתחום שיפוטה חוות חקלאיות, הנפוצות בהרים מסביב. בתחום השיפוט העירוני היו בסוף שנת 2008 57.032 תושבים.
  
העיר פוליניו היא מרכז מסחרי ותעשייתי עשיר והחשוב של עמק אומברה. העיר סבלה מרעידות אדמה קשות, האחרונות היו בשנים 1832 ו-1997.

## ייחודה של העיר
בפוליניו תחנת רכבת חשובה בקו הרוחב הראשי של איטליה המרכזית: רומא - אנקונה. ממנה הסתעפות צפונה לפרוג'ה. היות העיר  מרכז תחזוקה לרכבות, באזור בו התרחשו קרבות כבדים במלחמת העולם השנייה,  הביאה להריסתה בהפצצות בעלות הברית. שיקומה של העיר אחרי המלחמה היה איטי. 

מצויים בה מונומנטים מימי הביניים. מתקופת רומא העתיקה נשמר רק התכנון של הרחובות במרכז העיר. 

בעיר מרכזי תעשייה בתחומים: זיקוק סוכר, מטלורגיה - הפקת מתכות, טקסטיל, חומרי בנייה, ייצור נייר ועיבוד עצים. היא נמנית עם רשת הערים המייצרות שמן זית באיטליה.

בעקבות לקחי מלחמת העולם השנייה, העיר החדשה נבנתה בפיזור ויש בה שכונות במרחק ממרכזה וכך גם באו לידי פתרון בעיות תחבורה ואיכות הסביבה יחד עם בעיה מקומית קשה: הימצאות אדמות ביצתיות שאינן מתאימות לבנייה.

## קישורים חיצוניים

* 
ממוזער|ימין|פיאצה דלה רפובליקה
* 
* 

קטגוריה:אומבריה: ערים
הר אצ'ו

**הר אצ'ו** (ספרדית **Monte Hacho**) הוא הר לא תלול, המתנשא לגובה של 204 מטר מעל פני הים. הוא שוכן בחצי האי אלמינה, ממזרח לעיר האוטונומית הספרדית סאוטה שבצפון אפריקה. ההר ניצב במרכזו של חצי האי וצופה אל מצר גיברלטר שמצפון לעיר. 

בעת העתיקה סימנו שני צוקים משני צדדיו של מצר גיברלטר את גבולו של העולם הידוע. שני הצוקים נודעו בכינוי עמודי הרקולס. בעוד שהצוק הצפוני בצידו האירופי של המצר מזוהה בדרך כלל עם צוק גיברלטר שבגיברלטר, על תואר הצוק הדרומי ביבשת אפריקה מתחרים הר אצ'ו, שהיה ידוע באותה עת בשם "הר אבילה" (לטינית Mons Abila - "מונס אבילה"), וג'בל מוסא במרוקו. 

על ראש ההר שוכנת מצודת אצ'ו (Fortaleza de Hacho) שהוקמה לראשונה בידי הביזנטים, והחליפה מספר שליטים, ובהם המורים, הפורטוגזים והספרדים. כיום היא מוחזקת על ידי צבא ספרד. על ההר שוכן גם מנזר אנטוניוס הקדוש (Ermita de San Antonio) ובו קפלה, וכן אנדרטה לזכר כוחותיו של פרנסיסקו פרנקו במלחמת האזרחים של ספרד.

## קישורים חיצוניים

* תמונות ההר כולל מצודת אצ'ו
ימין|ממוזער|350px|מצודת אצ'ו
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סאוטה
קטגוריה:ספרד: הרים
קטגוריה:הים התיכון
ג'בל מוסא (מרוקו)

**גבל מוסא** (בערבית: **جبل موسى** [הר משה]; בתמאזיגת: **Adrar Musa**) הוא הר בצפונה של מרוקו, והוא מתנשא לגובה של 845 מטר. ג'בל מוסא שוכן במרחק של קילומטר בודד מדרום לחופי מצר גיברלטר, סמוך לאי פרחיל, והוא נראה היטב מגיברלטר ומספרד בצידו האחר של מצר הים. 

בעת העתיקה סימנו שני צוקים משני צדדיו של מצר גיברלטר את גבולו של העולם הידוע. שני הצוקים נודעו בכינוי עמודי הרקולס. בעוד שהצוק הצפוני בצידו האירופי של המצר מזוהה בדרך כלל עם צוק גיברלטר שבגיברלטר, על תואר הצוק הדרומי ביבשת אפריקה מתחרים ג'בל מוסא והר אצ'ו שבעיר הספרדית האוטונומית סאוטה.

## קישורים חיצוניים

## הערות שוליים

קטגוריה:מרוקו: גאוגרפיה
שביתת פקחי הטיסה בארצות הברית

**שביתת פקחי הטיסה בארצות הברית** ב-3 באוגוסט 1981 נחשבת לאחד הרגעים המכריעים בתקופת נשיאותו של רונלד רייגן ולאחת ההתרחשויות החשובות ביותר בתולדות יחסי העבודה בארצות הברית. הפקחים, שאוגדו בארגון פקחי הטיסה המקצועיים (PATCO), הכריזו על שביתה בדרישה להעלאת שכרם, לאפשרות לפרישה מוקדמת ולשבוע עבודה מקוצר בן 32 שעות. שביתתם שיתקה את התעופה בארצות הברית, והייתה מנוגדת לחוק שאסר שביתות של איגודי עובדים בארגונים ממשלתיים. 

[ממוזער|נשיא ארצות הברית [רונלד רייגן במסיבת עיתונאים בה הציב אולטימטום לפקחי הטיסה, אוגוסט 1981]]
הנשיא רייגן טען כי השביתה מסכנת את הביטחון הלאומי, דרש מהשובתים לשוב לעמדותיהם, ואיים כי אם לא יעשו כן בתוך 48 שעות, יסולקו מתפקידם.
האיגוד, בראשות נשיאו רוברט פולי, סירב, והנשיא רייגן מימש את איומו: רובם הגדול של פקחי הטיסה בארצות הברית שסירבו לשוב לתפקידם, למעלה מ-11 אלף במספר, פוטרו מתפקידם. לאחר מכן התאפשרה הפעלת התעופה בארצות הברית, גם אם בנפח מופחת, על ידי גיוס פקחים מהצבא, פקחים שלא היו בתפקיד, ופקחים שהועברו זמנית ממגדלי פיקוח פרטיים. רייגן החליף את השובתים בפקחים צעירים ובכך נטל סיכון גדול, שכן חוסר ניסיונם של אלו עלול היה להוליד אסון. פקחי הטיסה של קנדה גילו באותה תקופה סולידריות עם השובתים האמריקניים וסירבו לפקח על טיסות מארצות הברית.

הנשיא רייגן אף הפעיל את סעיף החוק שקבע שהשובתים לא יוכלו לשוב עוד לתפקיד ממשלתי. מאוחר יותר הגמיש עמדתו ואיפשר להם לשוב לתפקידים ממשלתיים, אך לא לתפקיד של פקח טיסה. רק בתקופת הנשיא ביל קלינטון, 12 שנה מאוחר יותר, התאפשר ל-800 מהמפוטרים לשוב לתפקידם.

ארגון פקחי הטיסה, שבתחילה קיים יחסים טובים עם רייגן ותמך בבחירתו לנשיאות, פורק אחרי השביתה בידי הממשלה, ונקנס ב-150 מיליוני דולרים שהביאו אותו לפשיטת רגל.

בעשורים שלאחר שבירת השביתה בידי הנשיא רייגן ירדה באופן דרמטי מידת השימוש בשביתה ככלי בסכסוכי עבודה בארצות הברית. 

הפרשן הכלכלי נחמיה שטרסלר כתב על האירוע, מנקודת מבט היסטורית: "מאותו רגע הכל התייחסו אליו ברצינות. לא עוד שחקן מהוליווד, אלא מנהיג. פרשנים שניתחו לימים את צעדו זה אמרו, שזה היה גם הצעד הכי משמעותי מבחינת מדיניות החוץ. כי מאותו רגע החלה גם ברית המועצות (ממלכת הרשע) להתייחס אליו ברצינות".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שביתות בארצות הברית
קטגוריה:ארצות הברית: תעופה
קטגוריה:ארצות הברית: כלכלה
קטגוריה:1981 בארצות הברית
קטגוריה:נשיאות רונלד רייגן
קטגוריה:בקרה אווירית
היכל טוטו הקריה

**היכל טוטו הקריה** הוא אולם ספורט רב תכליתי המשמש למשחקי הבית של קבוצת הגברים והנשים של מכבי אשדוד בכדורסל.
ההיכל בנוי בשטח בית הספר התיכון מקיף ז' ברובע הקריה ("הסיטי"), והוא משמש את התלמידים בשיעורי חינוך גופני.

עד לשנת 2014 הכיל האולם כ-1,200 מקומות ישיבה (534 קבועים ו-666 יציעים מתקפלים). מאז שהורחב האולם ב-2014 הוא מכיל 2,200 מקומות ישיבה (1,534 קבועים ו-666 יציעים נשלפים ומתקפלים). קיימות באולם שלוש כניסות לקהל. לכניסה הראשית מוביל גשר עילי רחב, המפריד בין מפלס כניסת הקהל לבין השטח ההיקפי של האולם וחדרי ההלבשה. מתחת לגשר קיים אולם התעמלות. כתובתו של ההיכל רחוב העצמאות 60 באשדוד.

## הרחבת האולם
בחודש ינואר 2011, הוחלט כי ההיכל יעבור שיפוץ מקיף במימון עיריית אשדוד ו"קרן המתקנים", ויוגדל ל-3,200 מקומות. על פי התכנון מתבצעת ההרחבה בהדרגתיות. בשלב א' בעבודות שהסתיים, הורחב האולם מ-1,200 מקומות ל-2,200 מקומות. העבודות החלו ב-1 באוגוסט 2012 ובמהלכן נבנה באולם יציע צפוני בקיבולת של 1,000 מקומות. לפי התוכנית בשלב ב' העתידי יורחבו מספר המקומות ביציעים ל-3,200 בעזרת הרחבת היציעים מאחורי הסלים. מתחת ליציע הצפוני החדש נבנו מלתחות חדישות לקבוצה האורחת והביתית, חדר כושר לשחקנים, מחסן לציוד ספורט, מרפאה לרופא ופיזיותרפיה, מועדון קבוצתי לתדרוכי וידאו, חדרי שופטים, מאמנים וחדרי מנהלה. משך העבודות של בניית היציע הצפוני היה צפוי לערוך שמונה חודשים ולהסתיים לקראת תחילת עונת המשחקים 2013/14 אך בפועל היציע הושלם רק בסוף העונה. ליקויים בטיחותיים במבנהו דחו את אישור פתיחתו הרשמית ורק בעונת 2017/2016 אושרה פתיחתו ושיווק מקומות הישיבה שבו בעת משחקים.

## גלריה

קובץ:Hakiria arena.JPG|הגשר המוביל לכניסה הראשית
קובץ:Hakiria 1640.JPG|מראה חיצוני אחורי לפני ההרחבה
קובץ:Hakiriya3.jpg|מבט מדרום
קובץ:Hakiriya5.jpg|מבט מחוץ ליציע החדש


## קישורים חיצוניים

## הערות שוליים

הקריה
קטגוריה:מכבי אשדוד
קטגוריה:אשדוד: ספורט
קטגוריה:אשדוד: מבנים
שלטוט

ממוזער|אדם מחזיק שלט רחוק
**שִׁלְטוּט** (בסלנג: **זִפְּזוּפּ**; באנגלית: **Zapping**) היא פעולת החלפת ערוצי טלוויזיה באמצעות שלט רחוק באופן מהיר.

פעולת השלטוט החלה בארצות הברית, מתוך רצון של הצופים להחליף ערוצים בזמן תשדירי הפרסומת.

המקור למילה שלטוט הוא שילוב של השורש שלט ופעולת השיטוט. המילה אושרה על ידי האקדמיה ללשון העברית ב-1997.

בתחילת שנות ה-90, עם סיום המונופול של הערוץ הראשון, ישראל נכנסה לעידן הרב-ערוצי, שהביא אתו את האפשרות "לדלג" בין הערוצים השונים. כיום פעולת השלטוט היא נחלתם של מרבית צרכני הטלוויזיה.

## קישורים חיצוניים
* 

* James R. Walker, "Zapping", ''Encyclopedia of Television'', The Museum of Broadcast Communications


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טלוויזיה: צפייה
קטגוריה:מונחים בטלוויזיה
כרמלו לי

**כרמלו אנטרון לי** (ספרדית: **Carmelo Antrone Lee**; נולד ב-7 ביוני 1977 באטלנטה, ג'ורג'יה) הוא כדורסלן פוארטו ריקני המשחק עבור אטניינסס דה מנאטי  מליגת העל הפורטו-ריקנית ובנבחרת פוארטו ריקו. משחק בעמדת הסמול פורוורד ומתנשא לגובה של 201 סנטימטרים.

לי, אשר נולד בארצות הברית לאב ממוצא פוארטו-ריקני ואם אפרו-אמריקאית וגדל באטלנטה, ג'ורג'יה החל לשחק כדורסל במדיהן של קבוצות כדורסל מקומיות. ולאחר סיום לימודיו התיכוניים החל לשחק במדיה של אוניברסיטת פלורידה במשך עונה אחת ולאחר מכן במדיה של אוניברסיטת לונג ביץ' במשך שלוש שנים. לאחר מכן, לי, החליט שלא להירשם לדראפט ה-NBA וחתם במדיה של אוסטין סייקלונס. אך, לי, עזב את המועדון בתחילת ינואר ועבר אל דוראנגו, מליגת העל המקסיקנית ושיחק עבורה במשך שלוש שנים, עימה זכה בגביע המקסיקני. לאחר מכן, סיכם אצל קומטאס מחיקו, עימה שיחק במשך ארבעה חודשים בלבד כששוחרר מן הקבוצה, שנקלעה לקשיים כלכליים.

בפברואר 2005 נרשם לדראפט הליגה הפוארטו-ריקנית ונבחר במקום השני על ידי אלזבלה. בעונתו היחידה עימה שותף בהעפלה לגמר הגביע המקומי, במעמד זה נחלה קבוצתו הפסד לגוואיינבו. עם זאת, לי, לא נשאר בקבוצה וחזר אל הליגה המקסיקנית, כשסיכם בלובוס. 

לאחר מכן, בעונת 06/07 לי, שיחק עבור רגאטאס קוריינטאס מליגת העל הארגנטינאית. אך, שוחרר מן הקבוצה לאחר בעיות אישיות עם מאמן הקבוצה, לואיס חרס. לי, חיפש קבוצה שתחפוץ בו בדרום אמריקה, אך נחל כישלון בכך. בעקבות זאת, פתח בקריירה אירופית, לאחר שסיכם במדיירה הפורטוגזית. אך, נחתך ממנה לאחר שנפצע במשחקה הרשמי הראשון של הקבוצה. לאחר חמישה חודשי טיפול, עבר אל גוואיינבו. עימה שיחק במשך עונה אחת.

ב-26 ביולי 2008, חתם לי בעירוני רמת גן מליגת העל. לאחר עונה עבר לוואקרוס דה ביאמון מליגת העל הפורטו-ריקנית, ולאחר שלוש שנות משחק בקבוצה עבר לפיראטאס דה קוובראדלאס. לאחר עונת משחק בקבוצה עבר לאטניינסס דה מנאטי.

בשנת 2007 הוא השתתף אליפות האמריקות בכדורסל הוא היה חלק מנבחרת פוארטו ריקו בכדורסל וזכה איתה בדמליית ארד. בשנת 2009 הוא השתתף אליפות האמריקות בכדורסל הוא היה חלק מנבחרת פוארטו ריקו בכדורסל וזכה איתה בדמליית כסף. 

## קישורים חיצוניים

* דף השחקן באתר ONE

## הערות שוליים

קטגוריה:כדורסלנים פוארטו ריקנים
קטגוריה:כדורסלנים אמריקאים
קטגוריה:כדורסלני אוניברסיטת פלורידה
קטגוריה:כדורסלני מכבי עירוני רמת גן
קטגוריה:כדורסלני אוניברסיטת המדינה של קליפורניה בלונג ביץ'
קטגוריה:אמריקאים שנולדו ב-1977
חברת הרכבות המרכזית של אומבריה

**חברת הרכבות המרכזית של אומבריה** (איטלקית: **Ferrovia Centrale Umbra**) היא חברת רכבות במחוז אומבריה.  החברה היא אחת החברות הבודדות שעדיין משתמשת ב"מסילה צרה". היא מפעילה מסילת ברזל אחת, לאורך נהר הטיבר  מסנספולכרו (Sansepolcro) בצפון  עד לטרני - 157 ק"מ בדרום. משנת 1993 היא פועלת באמצעות קרונועי דיזל. החברה בעלת הזיכיון להפעלת המסילה היא : Ferrovia Centrale Umbra s.r.l. משנת 2006 יש לנוסעים ברכבת אפשרות להמשיך בה עד רומא.

## תולדות החברה
חברת הרכבות המרכזית של אומבריה הוקמה בשנת 1908 במטרה להפעיל רכבת באמצעות מנוע קיטור.  בשנת 1911 הוחלט לעבור לחשמול מסילת הברזל בעזרת כבל התלוי מעל לפסי הרכבת, אך התוכנית הושלמה רק בשנת 1920. הרכבת שימשה להובלת משאות. במלחמת העולם השנייה נחרבה המסילה עקב הפצצות בעלות הברית. אחרי המלחמה הוחל בניה מחדש של המסילה ובשנת 1956 החלה לפעול כסדרה. למודרניזציה היא הגיעה רק בשנת 1970, לאחר שחלק מהבעלות נרכש על ידי מחוז אומבריה. מפברואר 2009 פועלת רכבת
"Pintoricchio" בין סנספולכרו לבין גשר סן-גובני. כאשר ממנו יש הסתעפויות לרכבות המדינה.

## ייחודה של הרכבת
כאשר מסילת הברזל הונחה היא אפשרה את המשך תנועת הנוסעים מהצפון, אשר הגיעו באמצעות מסילה שנבנתה עוד בשנת 1886 לגבול אומבריה. החברה נתנה פתרון תעבורתי לאזור, עד אשר הרכבות של המדינה החלו לפעול בקרבתה, באמצעות קו רומא - אנקונה. אך מקו זה לפנים המחוז רק חברת הרכבות המקומית סיפקה פתרון.

חסרונה של המסילה היה במהירות הנסיעה, שלא עלה על 90 ק"מ לשעה, בהשוואה ל-150 ק"מ לשעה ברכבות המדינה. 

הסיכויים להרחבת פעילות הרכבה היום הוא בשילובה עם רכבות פרבריות של ערי אומבריה.

## קישורים חיצוניים

קטגוריה:אומבריה
קטגוריה:איטליה: רכבות
קטגוריה:אירופה: חברות ותאגידי רכבות
נועה שמידע

שמאל|ממוזער|250px|שמידע בחליפת קרב, 2008
**נועה שמידע** (נולדה ב-20 באוגוסט 1982) היא לוחמת ומאמנת טאקוונדו היא לוחמת ומאמנת טאקוונדו לשעבר, דאן 5, מאמנת נבחרת ישראל למשחקים האולימפיים ביג׳ין 2008, ועורכת דין בהכשרתה.

## ביוגרפיה
שמידע, גדלה ירושלים, החלה להתאמן בטקוואנדו בגיל 6 במועדון "אחי יהודה" בראשות אבי כדורי.

שמידע היא בעלת תואר ראשון במשפטים (LL.b)בהצטיינות מהאוניברסיטה העברית בירושלים. בשנים 2008–2014 היא התמחתה ולאחר מכן עבדה כעורכת דין במשרד עורכי הדין ש. הורוביץ ושות'.

בתו של האקולוג אבי שמידע.

## הישגים כלוחמת טאקוונדו
אלופת ישראל לנערות בין השנים 1995–1999, אלופת ישראל לבוגרות בין השנים 1999–2004.

בשנת 1998 זכתה שמידע בתואר סגנית אלופת העולם לנוער התחרות שהתקיימה באיסטנבול, שנה מאוחר יותר זכתה בתואר סגנית אלופת אירופה לנוער בתחרות שהתקיימה בקפריסין. שמידע זכתה במקום החמישי באליפות העולם האולימפית שנערכה בקרואטיה בשנת 2000, במקום החמישי באליפות אירופה לבוגרות שנערכה בשנת 2003, ובמקום השלישי באליפות הסבב העולמי בטורקיה ובאליפות הסבב העולמי בספרד (שתיהן ב-2003).

שנת 2004 הייתה השנה האחרונה של שמידע כספורטאית מקצועית, עת זכתה במקום ה-4 באליפות היבשתית האולימפית באזרבייג'ן ובמקום החמישי באליפות אירופה לבוגרות.

## הישגים כמאמנת
לאחר פרישה כספורטאית הישגית פנתה שמידע לקריירת אימון והובילה את נבחרת ישראל לאולימפיאדת בייג'ינג 2008 בה ייצגה את ישראל, תחת אימונה של שמידע, בת אל גטרר. שמידע אימנה את נבחרת ישראל לסירוגין עד שנת 2016.

## לאחר פרישתה
החל משנת 2021 שמידע מכהנת כמנכ״לית איגוד הטאקוונדו בישראל, בתקופת כהונתה הושגה לישראל מדליית ארד אולימפית במשחקי טוקיו 2020 על ידי אבישג סמברג.

בשנת 2021 נבחרה שמידע לכהן כחברת הנהלת הוועד האולימפי בישראל וחברת ועדת הכספים.

החל משנת 2023 שמידע מכהנת גם כחברת הוועדה המשפטית של ארגון הטאקוונדו העולמי (World Taekwondo) וחברת הנהלת איגוד הטאקוונדו האירופאי.

## קישורים חיצוניים

## הערות שוליים

קטגוריה:מאמנות ספורט ישראליות
קטגוריה:מאמני ספורט ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
ריף דמשק

מחוז **רִיף דִמַשְׁק** (בערבית: **<big>ريف دمشق</big>**, דמשק הכפרית) הוא אחד מ-14 מחוזותיה של סוריה. המחוז משתרע בחלקה הדרום-מערבי של המדינה. המחוז גובל במחוזות קוּנֵיטרה, דַרעָא וא-סווידא מדרום-מערב, במחוז חומס מצפון, במדינת לבנון ממערב ובמדינת ירדן מדרום.

המחוז מקיף את הבירה דמשק, שמשמשת גם כבירתו של מחוז זה. שטחו של המחוז הוא 17,654 קמ"ר ואוכלוסייתו על פי הערכות משנת 2011 היא כ-2,836,000 נפש.

אתר בורקוש מהווה אתר ארכאולוגי והוכרז אזור ציפורים בעל חשיבות.
## נפות
המחוז מחולק לעשר נפות:
* נפת מרכז ריף דמשק
* נפת דומא
* נפת אל-קטייפה
* נפת א-תל
* נפת יברוד
* נפת 
* נפת א-זבדאני
* נפת קטנא
* נפת דאריא
* נפת קאסיון

## קישורים חיצוניים

* 

## הערות שוליים

ריף דמשק
יעקב (קובה) וילן

**יעקב (קובה) וילן** (**וילנד**) (25 ביוני 1914, לודז' – 19 באוקטובר 2004, נגבה) היה ממפקדי ההגנה שפיקדו על הכוחות שהגנו על קיבוץ נגבה מפני הצבא המצרי שפלש לארץ ישראל בשנת 1948.

יעקב וילנד נולד בשנת 1914 בעיר לודז' שבפולין לשבע ושלום וילנד. בשנת 1926 הצטרף לקן השומר הצעיר בלודז'. בשנת 1932 יצא לקיבוץ הכשרה בצ'נסטוחובה. בשנת 1935 עלה ארצה, בעקבות אחיו חנוך אשר הצטרף לקיבוץ עין שמר, והצטרף אף הוא לגרעין בעין שמר. אמם שבע עלתה והצטרפה לקיבוץ עין שמר מאוחר יותר.

הוא שירת בצבא הבריטי במלחמת העולם השנייה והיה חבר קיבוץ השומר הצעיר נגבה. במלחמת העצמאות היה ממפקדי ההגנה במקום. לאחר שנהרג מפקד נגבה יצחק דובנו במתקפה המצרית על הקיבוץ, מונה לפקד על הכוחות שהגנו על נגבה מפני הצבא המצרי הפולש.

בהמשך, שימש חבר הוועדה המרכזת של ההסתדרות מטעם מפ"ם והיה ראש האגף לביטחון סוציאלי של ההסתדרות ואחראי על קרנות הפנסיה ההסתדרותיות. את שמו שינה מוילנד לוילן בשנת 1951, בעקבות דרישתו של דוד בן-גוריון שלמי שנוסע בשליחות רשמית יהיה שם עברי. אברהם שלונסקי הציע לו להסיר אות אחת משמו ולהפוך לוילן (אחד משבעת הרקיעים בקבלה).

וילן נפטר בשנת 2004, ונקבר בקיבוץ נגבה בו היה חבר.

## חיים אישיים
היה נשוי לרחל לבית טויבס, ונולדו להם שלושה ילדים: גרשון וילן (יו"ר דירקטוריון הוצאת הקיבוץ המאוחד – ספרית פועלים ומוותיקי סיירת שקד), מיכל שדה, ואבשלום וילן, חבר הכנסת לשעבר. בין נכדיו נמנים יהל וילן ואבנר וילן.

## ספרו
***בדרך אל נגבה**: פרקי חיים, הוצאת אופיר, תשנ"ב-1993.

## קישורים חיצוניים
*  – כולל תמונתו
* 
* 

## הערות שוליים

קטגוריה:ישראלים ילידי פולין
קטגוריה:אנשי העלייה החמישית
קטגוריה:פעילי ההסתדרות הכללית
קטגוריה:ציונים סוציאליסטים
קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:נגבה: אישים
קטגוריה:אישים הקבורים בנגבה
קטגוריה:ישראלים שנולדו ב-1914
קטגוריה:ישראלים שנפטרו ב-2004
כיכר סן-מישל

ממוזער|250px|שמאל|מזרקת סן-מישל
**כיכר סן-מישל** (בצרפתית: **Place Saint-Michel**) היא כיכר עירונית הממוקמת בין הרובע השישי לבין הרובע החמישי של פריז בירת צרפת.

הכיכר קרויה על שם "מזרקת סן-מישל" (מזרקת מיכאל הקדוש) שהוקמה על ידי גבריאל דאוויו בשנת 1855. על פי התכנון המקורי של הכיכר הוחלט להקים בה מזרקה ובמרכזה פסלו של נפוליאון בונפרטה אולם דאוויו הקים מזרקה ועליה פסלו של המלאך מיכאל (בצרפתית: סן-מישל), שלצידו שני דרקונים. מימי המזרקה נשפכים מפיות הדרקונים.

הכיכר ממוקמת למול הפאלה דה ז'סטיס שבאי איל דה לה סיטה שבמרכז נהר הסן.

## קישורים חיצוניים

סן-מישל
קטגוריה:הרובע החמישי של פריז
קטגוריה:הרובע השישי של פריז
פרדי טייפור

**פרדי טייפור** (בטורקית: **Ferdi Tayfur**; שם מלא: **פרדי טייפור טוראנבייבורת**, 15 בנובמבר 1945 – 2 בינואר 2025) היה זמר, מלחין ושחקן טורקי, שנחשב לאחד משלושת גדולי הזמר הטורקי הארבסקי, לצד אמרה איפק ואיברהים טטליסס.

טייפור שר והלחין שירים כמעט ורק בסגנון ה"ארבסק", קרי, מוזיקה שמבוססת על לחנים, או שנערכת בסגנון הדומה ללחנים שהם ערבים-קלאסיים.
תוכן השירים עצמם ברובו היה טראגי, או שהוא דיבר על אהבה.

## ביוגרפיה
### נעוריו וקריירה
טייפור נולד והתחנך בשכונת הוראיאת שבאדנה, טורקיה. בגיל 14 התייתם מאביו, קומאלי, שנהרג, והוא לא היה מסוגל להמשיך בלימודים, הוא היה צריך לעבוד בשדות הכותנה של מישור צ'וקורובה כדי לפרנס את משפחתו. טייפור הגיע לאיסטנבול כשהיה בן 17 ושאף להיות זמר מפורסם. הוא לא הצליח לממש את הפוטנציאל המוזיקלי שלו ולכן הוא חזר לאדנה לאחר שהות קצרה באיסטנבול.
שש שנים לאחר מכן, בשנת 1968, הוציא טייפור את אלבומו הראשון "דילק קפיסי", כמו עמיתיו לז'אנר הארבסק בשנים אלו. אלבום זה לא זכה להצלחה מרובה, מה שגרם לו לקחת פסק זמן של שש שנים עד שהוציא את אלבומו השני. הוא חזר לאיסטנבול בשנות ה-70 המוקדמות וניסיונות בלתי פוסקים שלו להיות זמר התחילו להשתלם. בשנת 1974 החל טייפור להתפרסם בעקבות הצלחת אלבומו השני, ואף קיבל תפקיד ראשי בסרט לראשונה בחייו. אלבומו השלישי "חוזורום קלמדו" משנת 1977 זכה להצלחה מרובה ברחבי טורקיה ונמכר במאות אלפי עותקים. השיר "חוזורום קלמדו", אשר האלבום נשא את שמו, נחשב בעיני רבים לשירו הגדול ביותר של טייפור בכל הזמנים.
בתחילת שנות ה-80 טייפור ביסס את מעמדו כזמר מוביל בטורקיה ובפרט בז'אנר הארבסק. בתקופה זו הוציא מעל לשני אלבומים בשנה, כשכל אחד מהם נמכר באלפי עותקים תוך זמן קצר. כל העת המשיך לשחק תפקידים ראשיים בסרטים טורקיים שזכו אף הם להצלחה רבה.

שיא הצלחתו הגיע בשנת 1991 לאחר צאת האלבום "גלירסן", אז זכה לכינוי "באבא" (אבא בטורקית). כינוי זה הוא תואר כבוד שזוכים לו רק אמנים בודדים בטורקיה.
כינוי נוסף שקיבל פרדי טייפור בשנים אלו הוא "מלך הארבסק" כאשר הוא מקדים בכינוי זה את איברהים טטליסס, מוסלום גורסס ואורחן גנג'ביי.
בשנות ה-90 הפך פרדי טייפור לזמר מפורסם גם בישראל ואלבומיו נמכרו באלפי עותקים. טייפור היווה מודל הערצה וחיקוי בקרב זמרים רבים בז'אנר המזרחי-טורקי בישראל, ובהם עופר לוי, אבי ביטר וסמי מיאלי.
רבים משיריו זכו לנוסח עברי ולפרסום רב בישראל, ובהם החזירי לי את בני (עופר לוי), נדרתי נדר (משה כהן), אהבה אמיתית (עופר לוי), רק שתדע את האמת (שרית חדד) ועוד.

טייפור נפטר באנטליה ב-2 בינואר 2025.

## הישגים
טייפור הוציא מעל 100 אלבומים. שיחק בלמעלה מ-30 סרטים. הוא זכה בפרס הקדם-במתי "אלבום הזהב", 9 פעמים.
היקף מכירות האלבומים שלו ברחבי העולם הוערך בכ-52 מיליון עותקים.

## דיסקוגרפיה



## קישורים חיצוניים

קטגוריה:זמרים-יוצרים טורקים
קטגוריה:זמרי פולק רוק
קטגוריה:מלחינים טורקים
קטגוריה:שחקני קולנוע וטלוויזיה טורקים
קטגוריה:במאי קולנוע טורקים
קטגוריה:תסריטאי קולנוע
קטגוריה:מוסלמים טורקים
קטגוריה:טורקים שנולדו ב-1945
קטגוריה:טורקים שנפטרו ב-2025
רינגו (סרט)

**רינגוּ** (מיפנית **リング**, מילולית: טבעת) הוא סרט אימה יפני משנת 1998 המבוסס על ספר רומן אימה מ-1991 בעל אותו שם. 

הסרט גרף ביפן כ-12 מיליארד ין (כ-1.045 מיליון דולר), ובכך היה לאחד מסרטי האימה הרווחיים ביותר ביפן באותה שנה. בשנת 2002 הופקה גרסה אמריקאית של הסרט בשם "הצלצול". 

## עלילה
נערה נמצאת קפואה ומרוטשת, והגורם למותה לא ידוע. זמן קצר לאחר מכן כתבת צעירה וגרושה מטוקיו, בשם אסאקאווה, שהיא דודתה של הנערה, מוצאת קלטת וידאו מקוללת בצימר בו שהתה הנערה וצופה בה. הכתבת, שבעבודתה חקרה אגדה אורבנית על קלטת זו, מבינה שבעוד שבוע תמות.
אסאקאווה מבקשת עזרה מהגרוש שלה (הורוקו סאקי) לגלות את מוצא הקלטת ולעצור את הקללה. בתחילה הוא מסרב להאמין שהנערה מתה בגלל קללה, אך לבסוף משתכנע ועוזר לה.
כמה ימים לאחר מכן הכתבת מוצאת את בנה צופה בקלטת, ומבינה שנשארו לה רק מספר ימים כדי לעצור את הקללה ולהציל אותה ואת בנה. היא מצליחה לגלות מה התחיל את הקללה, מותה של נערה בשם סאדאקו ימאמורה שנרצחה בידי אביה המאמץ והושלכה אל באר סמוך לביתה, מה שגרם לרוחה של הנערה לנקום בכל מי שצפה בקלטת המקוללת כהבעת זעם על אדישות העולם לסבל שלה. הכתבת חשבה שהיא הצליחה לעצור אותה לתמיד כשהיא מצאה את שרידי גופתה של הנערה ודאגה שישלחו לקבורה הולמת (מכיוון שלא נהרגה לאחר שבוע), אך הגרוש שלה, שגם צפה בקלטת, מת זמן קצר לאחר מכן באותה דרך שבה מתה הנערה.
אסאקאווה מבינה שלא עצרה את הקללה, אלא רק הסירה אותה מעצמה. היא מבינה שעשתה זאת על ידי יצירת עותק מהקלטת ונתינתו לגרוש שלה שיצפה בה. בסוף הסרט אסאקאווה נוסעת לבית אביה עם עותק של הקלטת ומכשיר וידאו, על מנת להסיר את הקללה מבנה.

## המשכים ורימייקים
הצלחתו של הסרט הביאה ליצירת 2 סרטי המשך, פריקוול אחד ומספר רימייקים (גרסאות מחודשות לסרט).

**המשכים**
* רינגו 2 (1999)
* הספירלה (1998) – יצא בסמוך לסרט הראשון בסדרה, אך נכשל.
* רינגו 0: ההתחלה (2000) – פריקוול.
* Sadako DX (2022; ביפנית: 貞子DX) – המשכון עתידי.

**[[רימייק]]ים**
* נגיף הצלצול (1999) – הופק בקוריאה הדרומית
* "הצלצול" (2002), "הצלצול 2" (2005) ו"הצלצול 3" (2017) הופקו בארצות הברית. הדמות סאדאקו נקראת סמארה מורגן בסרטים אלו.

**אחר**
* "רינגו: קנזנבן" - סרט טלוויזיה יפני שיצא ב-1995 ומבוסס על אותו רומן, אך לא קשור לעלילות הסרטים הבאים בסדרה.
* "סאדאקו נגד קיאקו" - סרט משנת 2016 המהווה קרוסאובר בין דמותה של סאדאקו יאמאמורה לבין דמותה של קיאקו סא'אקי, דמות האנגוניסט מסרטי "ג'ו-און".

## קישורים חיצוניים

## הערות שוליים

קטגוריה:סרטי 1998
קטגוריה:סרטי אימה מ-1998
קטגוריה:סרטי אימה יפניים
קטגוריה:סרטים יפניים
קטגוריה:סרטי מותחן פסיכולוגיים
קטגוריה:סרטי רוחות רפאים
קטגוריה:סרטים על קללות
קטגוריה:סרטי אימה על-טבעיים משנות ה-1990
קטגוריה:סרטי אימה על-טבעיים יפניים
רינגו

## ראו גם
* רינגולי - שיר ישראלי שחיברו שייקה פייקוב ובעז שרעבי
המערכת הגבישית המונוקלינית

__NOTOC__
[שמאל|ממוזער|200px|ה[מינרל אזוריט, דוגמה לגביש מונוקליני]]
בקריסטלוגרפיה **המערכת הגבישית המונוקלינית** או **המערכת החד-נטייתית** היא מערכת גבישית שהגבישים שבה הם בעלי יחידה בסיסית שאורכה, רוחבה ועובייה שונים זה מזה.

מערכת גבישית מוגדרת על ידי שלושה וקטורים או גם צירים (a, b ו-c) והזוויות ביניהם (α, β, ו-γ), כאשר כל זווית נמדדת במישור הניצב לציר והיא הזווית בין שני הצירים הנגדיים לאות, למשל α היא הזווית בין b ל-c. במערכת המונוקלינית כל שלושת הווקטורים הם באורך שונה (a ≠ b ≠ c), בדומה למערכת הגבישית האורתורומבית, אבל בשונה ממנה שתיים משלוש הזוויות שביניהם בלבד הן זוויות ישרות. (90° = β ≠ 90° α, γ). הפאון הנוצר במצב זה הוא מקבילון. זוהי המערכת הגבישית הנפוצה ביותר, שליש מכלל המינרלים שייך למערכת זו.

בסריג המונוקליני ייתכן ציר סימטריה אחד בזווית של 180° (שתי פעולות סיבוב על מנת לקבל אוריינטציה זהה), ומישור סימטריה (מישור המחלק את הגביש לשני חלקים שכל אחד הוא בבואת ראי של החלק השני) אחד. במערכת הגבישית המונוקלינית כלולים 13 חבורות סימטריות מרחביות, שני סריגי בראבה ושלוש חבורות סימטריות נקודתיות.

שני סריגי בראבה הכלולים במערכת הגבישית המונוקלינית הם: מונוקליני פשוט, ומונוקליני ממורכז בסיס כפי שמופיע בשרטוט להלן:

שלוש החבורות הסימטריות הנקודתיות הכלולות במערכת הגבישית המונוקלינית הן:
***החבורה המונוקלינית הרגילה** - החבורה הסימטרית ביותר. חבורה זו מאופיינת על ידי ציר סיבוב אחד (שהוא גם אחד מצירי המערכת), ומישור סימטריה אחד המאונך לציר הסיבוב. חבורה זו מכילה כ-1,100 מינרלים, והיא חבורת הסימטריות הנקודתית המכילה את המספר הרב ביותר של מינרלים.
***החבורה המונוקלינית ההמימורפית** – חבורה זו מאופיינת על ידי ציר סיבוב אחד בלבד. צורת הגבישים המשתייכים לחבורה זו היא המימורפית, כלומר לשני קצות הגביש תהיה צורה שונה. חבורה זו מכילה 70 מינרלים, ובנוסף מתגבשים בתצורה זו תרכובות אורגניות כדוגמת סוכרוז וחומצה טרטרית.
***החבורה המונוקלינית ההמיהדרלית** - בחבורה זו יש מישור סימטריה אחד בלבד. גביש בחבורה זו זה מסתיים בצורה דמוית כיפה. חבורה זו מכילה 40 מינרלים.

הטבלה הבאה מפרטת את שלוש החבורות על פי הסימונים המקובלים בקריסטלוגרפיה: סימון הרמן-מוגן וסימון שנפליס.

## ראו גם
*מערכת גבישית

## לקריאה נוספת

* Hurlbut, Cornelius S.; Klein, Cornelis, 1985, *Manual of Mineralogy*, 20th ed., pp. 64 - 65, 

## קישורים חיצוניים

*המערכת המונוקלינית הסבר על המערכת המונוקלינית באתר Amethyst Galleries
* 

## הערות שוליים

קטגוריה:קריסטלוגרפיה
VHDL-AMS

**VHDL-AMS** היא נגזרת של שפת תיאור חומרה VHDL. היא כוללת תכנון אנלוגי Analog ותכנון משולב Mixed Signal המרכיבים ביחד את הסיומת AMS.
ה-VHDL-AMS נוצרה במטרה לאפשר למתכנני המעגלים המשולבים לתכנן ולשלב בלוקים אנלוגים ומעורבים בתהליך התכנון של מעגלים משולבים כדוגמת VLSI. ההרחבה של השפה לתחום האנלוגי והמשולב היא צורך של התעשייה לאפשר תכנון, אימות ויישום גם של תכנונים אנלוגיים שעד אז היה צורך בכלים גרפיים ידניים כדי לתאר את התכנון. השפה מאפשרת טיפול באותות אנלוגיים ואת מעורבות מערכות משולבות, שימוש במודולים ברמה גבוהה ותיאור התנהגותי של מערכות ורכיבים.

VHDL-AMS הוא תקן המוסכם על רוב התעשייה למידול של תכנון משולב (Mixed Signal). הוא מספק תחביר לתיאור מעגלים הרציפים בזמן ומעגלים המשתנים בשינויים (events) ולכן' הוא מתאים לתכנון מעגלים אנלוגים, ספרתיים, ומעורב אנלוגי או דיגיטלי. התקן מתאים במיוחד גם לאימות מערכות אנלוגיות מאוד מורכבות אנלוגי, מעורבות אות ותדר רדיו במעגלים משולבים.

## דוגמה
בקוד ב-VHDL-AMS, תכנון מורכב לכל הפחות מ"ישות" המתארת את הממשק והארכיטקטורה הכוללת של היישום בפועל. בנוסף, רוב התכנונים מייבאים את מודולי הספריות השונות. ישנם גם תכנונים הכוללים מספר ארכיטקטורות ותצורות.
תכנון פשוט לדיודה אידיאלית ב-VHDL-AMS יראה כך:
100px

```vhdl
- (זה vhdl התגובה)

- ייבוא electrical_system מן בדיסציפלינות הספרייה
library IEEE, disciplines;
use IEEE.math_real.all;
use disciplines.electrical_system.all;

- זהו גוף
entity DIODE is
 generic (iss : REAL := 1.0e-14; -- Saturation current
 af : REAL := 1.0; -- Flicker noise coefficient
 kf : REAL := 0.0); -- Flicker noise exponent
 port (terminal anode, cathode : electrical);
end entity DIODE;

architecture IDEAL of DIODE is
 quantity v across i through anode to cathode;
 constant vt : REAL := 0.0258; -- Thermal voltage at 300k
begin

 i == iss * (exp(v/vt) - 1.0);

end architecture IDEAL;
```


## ראו גם
* Verilog-AMS הנגזרת המקבילה ב-Verilog
* ASIC
* מעגל משולב
* Verilog
* VLSI
* VHDL
* FPGA

## לקריאה נוספת

* Christen E., Bakalar K.,"VHDL-AMS-a hardware description language for analog and mixed-signal applications",Circuits and Systems II: Analog and Digital Signal Processing, IEEE Transactions on [see also Circuits and Systems II: Express Briefs, IEEE Transactions on] Volume 46, Issue 10, Oct. 1999, pp. 1263-1272

קטגוריה:מיקרואלקטרוניקה
קטגוריה:שפות תכנות
טרנס מקיואן

**טרנס מקיואן** (באנגלית: **Terence A. McEwen**; 13 באפריל 1929 - 14 בספטמבר 1998) היה מנהל אופרה קנדי.

## ילדות, נעורים וראשית קריירה
מקיואן נולד באונטריו שבקנדה. בשנות גידולו באזור מונטריאול למד להכיר ולאהוב אופרה מגיל צעיר. הוא האזין לשידורים מן המטרופוליטן אופרה ובגיל 14 נסע בחופשת החורף לניו יורק לשמוע כמה מן האופרות האהובות עליו. בין השאר שמע את בידו סייאו ואת יוסי ביירלינג בריגולטו. כזמרת, נשארה סייאו מושא להתלהבות שלא פגה מצדו, בייחוד אחרי שראה אותה בתפקיד מאנון במונטריאול.

תשוקתו לאופרה בכלל הובילה אותו לביקור בבית האופרה המלכותית, קובנט גארדן בלונדון ולמשרה בשכר נמוך בחברת ההקלטות דקה בעיר זו. הוא קודם בעבודתו במהלך שנות ה-50 ובשנת 1959 הגיע לניו יורק. במשך 20 השנים הבאות קידם את "לונדון רקורדס", המחלקה הקלאסית של דקה, לחברת ההקלטות החשובה ביותר בארצות הברית. אדלר מן האופרה של סן פרנסיסקו פנה אליו והציע לו את משרת המנהל ומקיואן עבר לשם בשנת 1980 והשתקע כל כולו בלימוד מלאכת הניהול של להקת אופרה. מינואר 1982 ניהל מקיואן את האופרה של סן פרנסיסקו.

לאור מיומנותו והרקע שלו בהבנת הקול האנושי ונפלאותיו, גישתו בשנים הראשונות שלו באופרה הייתה רחוקה מן הצד התיאטרלי והתמקדה יותר בזמרים. מחזור הטבעת שלו, שהחל בעונת הקיץ של 1983 ובסתיו 1984, והוצג בשלמותו ביוני 1985, היה דוגמה מאירת-עיניים לקדימויות שלו, שהתמקדו בשכירת הזמרים הטובים ביותר בעולם.

בתגובה לאקלים הכלכלי של אותן שנים, הקים מקיואן את "מרכז האופרה של סן פרנסיסקו" כדי לפקח על תפעולן וניהולן המאוחד של תוכניות החינוך וההכשרה הרבות המסונפות לאופרה. בין הצלחותיו בתחום זה הייתה המצו-סופרן דולורה זג'יק מנבדה. הליווי הצמוד שהעניק לה בכל שלבי ההכשרה הכין אותה לתפקיד **אזוצ'נה**, שאותו ביצעה בעונת הקיץ 1986 בהצלחה רבה.

בעונת הסתיו 1983 צורפו להצגות השחרית של לה טרוויאטה לתלמידים ולמשפחה כתוביות, שהיו תרגום לאנגלית של הלברית והוקרנו מעל הבמה במקביל להתרחשויות שעליה. ההתלהבות שבה התקבל החידוש הניעה את הלהקה לצרף אותו לעוד ועוד הפקות בעונות הבאות. כתוביות מלוות כיום את כל הפקות האופרה של סן פרנסיסקו, שאף משכירה את הכתוביות שלה ללהקות אופרה אחרות ברחבי העולם.

ב-8 בפברואר 1988 הודיע מקיואן על פרישתו. למחרת הלך מורו ומדריכו, קורט הרברט אדלר, לעולמו.

טרנס מקיואן הלך לעולמו ב-14 בספטמבר 1998 בהונולולו, הוואי בגיל 69.

## קישורים חיצוניים


* San Francisco Opera official website


קטגוריה:קנדים
קטגוריה:מנהלי אופרה
קטגוריה:קנדים שנולדו ב-1929
קטגוריה:קנדים שנפטרו ב-1998
נונציו

[שמאל|ממוזער|200px|ה[ארכיבישוף קרל-יוזף ראובר, נונציו לבלגיה ולוקסמבורג, 2007]]
[350px|ממוזער|הנונציו האפיפיורי נוחת ב[ארץ הקודש לרגל חגיגות יובל המאה לחג הפסחא, 2 באפריל 1933]]
**נונציו** (בלטינית: ***nuntius apostolicus***) הוא שליח האפיפיור, שבין תפקידיו מכהן גם כשגריר הוותיקן במדינה או בארגון בינלאומי. את התפקיד מאייש ארכיבישוף, הנבחר על ידי משרד החוץ של הוותיקן. במשרת הנונציו מכהן איש דת, ועם זאת, אין זו משרה דתית אלא אדמיניסטרטיבית.

לנונציו שני תפקידים: האחד הוא ראש המשלחת הדיפלומטית של הוותיקן לארץ יעד, שגריר ככל שגריר אחר, הכפוף לדיני אמנת וינה; בתפקידו השני הנונציו הוא הנציג המקשר בין הממסד הקתולי המקומי לבין "הכס הקדוש". לתפקיד זה נלווה, בעיקר בעבר, מרכיב של בקרה ופיקוח על התנהלותו של הממסד הקתולי המקומי. במדינות קתוליות מקובל שהנונציו הוא בכיר חברי הסגל הדיפלומטי במקום ("ראש הסגל הדיפלומטי"), דבר המקנה לו מעמד מיוחד בטקסים, קבלות פנים וכדומה. מעמד של בכירות לנונציו בקרב הסגל הדיפלומטי נוהג גם ברבות ממדינות אירופה שאינן קתוליות כגרמניה, שווייץ, הונגריה ועוד. במקרים בהם מוזמן הנונציו לקיים טקס דתי, הוא עושה זאת מתוקף היותו ארכיבישוף ולא מתוקף תפקידו כנציג דיפלומטי.

בנוסף למדינות עמן מקיים הוותיקן יחסים דיפלומטיים, נשלחים נונציו גם לארגונים בינלאומיים. כך מכהן נונציו כמשקיף קבוע באומות המאוחדות ונונציו מכהן גם בליגה הערבית, שחלק ניכר מהמדינות החברות בה אינן מקיימות יחסים דיפלומטיים עם הוותיקן. קיימות מדינות אליהן נשלח נונציו על אף שאינו מוכר כשגריר על ידי הממשלה המקומית ומתפקד רק כשליח לקהילה הקתולית במקום וכנציג האפיפיור דה פקטו, ללא מעמד רשמי. במעמד לא-רשמי כזה היה שנים רבות הנונציו לארצות הברית ולבריטניה. בישראל מכהן נונציו החל מ-1993 לאחר כינון יחסים דיפלומטים בין המדינות.

## ראו גם
* דרג דיפלומטי

## קישורים חיצוניים

* 

*
*
קטגוריה:הוותיקן: יחסי חוץ
קטגוריה:שגרירים
רינגו (סדרת ספרים)

**רינגו** הוא שמה של סדרת חוברות וספרי כיס בכריכה רכה בסוגת המערבון שיצאה לאור בהוצאת רמדור בשנים 1967–1982.

מקור ההשראה לספרים אלו היו מערבוני הספגטי ובמיוחד סרטיו של ג'וליאנו ג'מה בהם שיחק ג'מה דמות בשם "רינגו", נגזרת של המילה "גרינגו": "אקדח לרינגו" או "האקדוחן" (Una pistola per Ringo; 1964), "שובו של רינגו" (Il ritorno di Ringo; 1965) ו"לילו הגדול של רינגו" (1967 ;La Grande Notte Di Ringo).

אף שעטיפת הספרים הכריזה כי הסופר שכתב אותם הוא "ג'ף מקנמרה" הרי רוב הספרים נכתבו במקורם בעברית על ידי עיתונאים וסטודנטים, שהבולט מבניהם היה הסופר והמתרגם אלישע בן מרדכי. זאת, כנהוג בשנים אלו לגבי ספרות זולה, בדומה לספרי פטריק קים שיצאו אף הם באותה הוצאה.

הגיבור, רינגו, אופיין לרוב כלוחם אמיץ למען הצדק.

## ראו גם
*טקס וילר
*ג'נגו (דמות קולנועית)

## לקריאה נוספת
* הלוחם משום מקום היקום של אלי אשד

## הערות שוליים

קטגוריה:ספרים בעברית
קטגוריה:דמויות ספרותיות
קטגוריה:ספרי מערבונים
קטגוריה:סדרות ספרים בעברית
המנון עיראק

השיר **מולדתי** (בערבית: **موطني**, בתעתיק לעברית: **מָוְּטִנִי**) הוא **ה[[המנון לאומי|המנון הלאומי]] של [[עיראק]]**. השיר נכתב על ידי המשורר הפלסטיני אבראהים טוקאן (إبراهيم طوقان) בשנת 1934 לערך, והולחן על ידי מוחמד פליפל (محمد فليفل). השיר  הפך דה פקטו להמנון הלאומי של עיראק וכן להמנון העם הפלסטיני, ומאוחר יותר זוהה באופן בלתי-רשמי כהמנון גם בסוריה ובאלג'יר. השיר מקושר גם לתמיכה בעם הפלסטיני ונפוץ בקרבו. ערביי ישראל משתמשים בשיר פעמים רבות כהמנון לאומי. עם השנים צבר השיר פופולריות רבה בעולם הערבי.

## ההמנון בתקופת סדאם חוסיין
במהלך תקופת כהונתו של סדאם חוסיין כנשיא עיראק, בשנים 1979-2003, שימש השיר **ארד אלפוראתיין** (בערבית: **أرض الفراتين**, בתעתיק מדויק לעברית: ארצ' אלפראתין, בתרגום חופשי: "ארץ שני הנהרות") כהמנון הלאומי הרשמי של המדינה. השיר נכתב על ידי שפיק אל-כמאלי והולחן על ידי המלחין הלבנוני הנודע ואליד ג'ורג'ס ע'ולמיה. לאחר שסדאם חוסיין איבד את השלטון במדינה, אומץ השיר "מולדתי" מחדש כהמנון הלאומי הרשמי של עיראק, על מנת להתנער מסמלי משטר הבעת' של חוסיין. עם זאת, ההמנון הישן עדיין נמצא בשימוש באופן בלתי-רשמי.

## מילות השיר

## ראו גם
* דגל עיראק
* סמל עיראק

## קישורים חיצוניים

* ביצוע השיר - מלווה סימולטנית במילות השיר

## הערות שוליים

קטגוריה:עיראק: סמלים לאומיים
עיראק
סולם מרקאלי

**סולם מרקאלי** הוא שיטה למדידת עצימותה של רעידת אדמה (המושג השגור כיום הוא "עוצמה סייסמית") על פי ההשפעה שלה על פני כדור הארץ, על תוואי השטח, על מבנים ובניינים ועל בני אדם. העצימות נמדדת בסולם בן 12 דרגות בו דרגה 1 מציינת רעידה שהורגשה רק במכשירי מדידה סייסמיים ודרגה 12 מציינת הרס טוטאלי. העצימות על פי סולם זה הולכת ויורדת עם המרחק ממוקד הרעש והיא נקבעת באמצעות איסוף הנתונים על השפעת הרעידה במקומות שונים על ידי אנשים שהיו באזורים שהושפעו מהרעש.

## התפתחות סולם מרקאלי
סולם מרקאלי פותח על ידי חוקר הרי הגעש האיטלקי ג'וזפה מרקאלי בין השנים 1883 ו-1902 מסולם פשוט יותר בן 10 דרגות שנקרא סולם רוסי-פורל ועד שנת 1902 היה אף הוא בן 10 דרגות בלבד. הפיזיקאי האיטלקי אדולפו קנקני הרחיב אותו באותה שנה ל-12 דרגות. לאחר מכן הוגדר הסולם מחדש על ידי הגאופיזיקאי הגרמני אוגוסט היינריך זיברג ונודע בשם **סולם מרקאלי-קנקני-זיברג** (MCS). סולם זה עבר שינויים נוספים על ידי הבריטים הארי ווד ופרנק ניומן בשנת 1931, אז גם פורסם באנגלית בשם **סולם מרקאלי-ווד-ניומן** (MWN). לאחר מכן עבר שינויים נוספים על ידי צ'ארלס ריכטר ממציא סולם ריכטר וכיום הוא ידוע בשם **סולם מרקאלי המותאם** (MM).

## סולם מרקאלי המותאם
הדרגות הנמוכות של הסולם מתארות בדרך כלל את האופן בו מורגשת רעידת האדמה על ידי התושבים. הדרגות הגבוהות יותר מבוססות על הערכת הנזק למבנים ולפני השטח. הטבלה להלן נותנת מושג לדרגות של סולם מרקאלי המותאם:

## התאמה למדידות מדעיות
סולם מרקאלי לא מבוסס על גדלים פיזיקליים הניתנים למדידה אובייקטיבית כמו משרעת הרעידה, מהירות התנועה, תאוצת הקרקע או משך הרעש – אלא על תחושה אישית ועל הנזק שנגרם לסביבה. עם זאת, תחושת הרעידה מראה התאמה בדרגות הנמוכות לתאוצת הקרקע ובדרגות הגבוהות למהירות התנועה שלה.

## ראו גם
* סולם ריכטר

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
מרקאלי, סולם
פעולה חוסמת

במחשב, **פעולה חוסמת** היא פעולה שלא חוזרת עד שהפעולה הושלמה בהצלחה או עד שמוחזרת שגיאה.
תהליך, או תהליכון שנחסם הוא תהליך/תהליכון שממתין לסיום פעולה כלשהי, למשל פעולת קלט/פלט.
חלק מהפעולות שתהליך מבצע מול מערכת ההפעלה הן פעולות חוסמות, ועל כן הפעלתן עלולה לגרום לתהליך כולו להיעצר עד שמערכת ההפעלה תחזיר את תוצאת הפעולה.

דוגמה לפעולה חוסמת היא בקשת הנעילה של מנעול. בקשת הנעילה לא תחזור עד שהנעילה תצליח, והנעילה לא תצליח עד שהמנעול יהיה פנוי לנעילה (כלומר לא יוחזק על ידי תהליך אחר). במקרה זה התהליך/תהליכון הנועל עלול להחסם לזמן רב.  

## הימנעות מחסימה
לעיתים קרובות, נרצה לבצע פעולה חוסמת אך לאפשר לתהליך להמשיך לרוץ ולא להיעצר עד שהתוצאה תחזור ממערכת ההפעלה. במקרה כזה ניתן לפצל מהתהליך הראשי תהליכון שיפעיל את הפעולה החוסמת. במצב זה התהליכון נחסם אך התהליך הראשי לא נחסם וממשיך לרוץ.
 
דוגמה למצב כזה נוכל לראות במימוש תוכנת צ'אט בסיסית שמאפשרת כתיבה וקריאה. כדי לקרוא מידע נכנס נבצע האזנה לשקע (Socket). האזנה לשקע היא פעולה חוסמת שלא חוזרת עד שמתקבל בשקע מידע. כלומר אם נבחר להמתין להודעה נכנסת, לא נוכל לשלוח הודעה משלנו עד שתתקבל אצלנו הודעה. כדי לאפשר צ'אט אינטראקטיבי יותר, שמאפשר שליחת טקסט וקבלת טקסט כל הזמן ולא רק בתורות, נפצל את התהליך לתהליכון קורא ותהליכון כותב.

## ראו גם
* סנכרון

קטגוריה:מערכת הפעלה
מיכאל בן-גל

**מיכאל בן-גל** (28 בפברואר 1908 – 9 ביוני 1992) היה אלוף בצה"ל, שירת כמפקד חטיבת קרייתי במלחמת העצמאות, נשיא בית הדין הצבאי לערעורים.

## ביוגרפיה
בן-גל נולד באודסה שבאימפריה הרוסית ב-1908, תחת השם מיכאל רבינוביץ. ב-1921 עלה לארץ ישראל התחנך בגימנסיה העברית "הרצליה" ובגיל 16 הצטרף לארגון ההגנה.

ב-1928 מונה למפקד רוחמה שבאותה תקופה היה היישוב היהודי הדרומי ביותר בארץ. היה מלוחמי היחידה הנודדת של ההגנה, לאחר פרוץ מאורעות תרצ"ו - תרצ"ט עבר למחוז תל אביב ופיקד על שכונת התקווה. ב-1937 הדריך בקורס מפקדי גושים של הארגון שהתקיים בכפר ויתקין, במהלך תרגול שימוש ברימון יד

שפיתח עמיתו דוד ליבוביץ, נפצעו השניים באורח קשה.

בדצמבר 1940, לאחר פרוץ מלחמת העולם השנייה התנדב לחי"ל, עבר קורס קצינים ושירת בגדוד העברי השני, במהלך תקופתו בצבא הבריטי התמנה בן-גל לתפקיד הקצין הממונה של 'ההגנה' בבריגדה היהודית. את שירותו סיים בדרגת מייג'ור.

במהלך השבת השחורה נעצר על ידי שלטונות המנדט ונכלא ברפיח במשך חמישה שבועות.

במלחמת העצמאות היה למפקדה הראשון של חטיבת קרייתי (חטיבה 4). החטיבה בפיקודו השתתפה במבצע חמץ ובמבצע דני ובן-גל קיבל את כניעתם של יפו ורמלה. לאחר המלחמה מונה למפקד מחוז תל אביב ולסגן ראש אגף אפסנאות. שירת כנספח צבאי בבריטניה ובמדינות סקנדינביה בין השנים 1954 עד 1957.

בשנת 1958 מונה לנשיא בית הדין הצבאי לערעורים תפקיד בו כיהן עד 1963. היה נספח צבאי בבורמה, נפאל, ציילון וקמבודיה. ב-1965 השתחרר מצה"ל.

לאחר שחרורו התמנה למנהל מחוז ירושלים והדרום במינהל מקרקעי ישראל.

ב-1980 זכה לתואר יקיר העיר תל אביב-יפו

## לקריאה נוספת
בן ציון (בני) נחמיאס, **תל אביב כחזית ומפקדה מיכאל (ג'ימס) בן-גל**, הוצאת ארגון חברי ההגנה, סניף תל אביב, 1998.

קובץ:יצחק צ'יז'יק, המושל הצבאי של יפו.jpg|מיכאל בן גל, מפקד ההגנה במחוז תל אביב, עם יצחק צ'יז'יק , המושל הצבאי של יפו, בישיבה ראשונה לאחר כיבושה, מאי 1948.
קובץ:Warning-to-Etzel.jpg|עלון המזהיר את האצ"ל לא לעסוק בסחיטה או במעשים אלימים אחרים. חתום על ידי מפקד ההגנה בתל אביב מיכאל בן-גל
קובץ:Michael ben gal.jpg|פסלו של מיכאל בן-גל ב"גן הזכרון" ברמלה


## קישורים חיצוניים

* 
* 

קטגוריה:לוחמי הבריגדה היהודית
קטגוריה:קצינים בריטים במלחמת העולם השנייה
קטגוריה:ישראלים ילידי האימפריה הרוסית
קטגוריה:בוגרי גימנסיה הרצליה
קטגוריה:לוחמי ההגנה
קטגוריה:אלופי צה"ל
קטגוריה:מפקדי חטיבת קרייתי
קטגוריה:נשיאי בית הדין הצבאי לערעורים
קטגוריה:נספחים צבאיים ישראלים בממלכה המאוחדת
קטגוריה:נספחים צבאיים ישראלים במיאנמר
קטגוריה:אישים הקבורים בבית הקברות נחלת יצחק
קטגוריה:יקירי תל אביב-יפו לשנת 1980
קטגוריה:עצורי השבת השחורה
קטגוריה:מפקדי חטיבות במלחמת העצמאות
קטגוריה:חיילי חטיבת קרייתי במלחמת העצמאות
קטגוריה:ישראלים שנולדו ב-1908
קטגוריה:ישראלים שנפטרו ב-1992
מעבד אות ספרתי

[ממוזער|שמאל|שבב מעבד אות ספרתי מדגם TMS320 של [טקסס אינסטרומנטס]]
**מעבד אות ספרתי** (; בראשי תיבות: **DSP**) הוא סוג של מיקרו מעבד המשמש לצורכי עיבוד אותות, לרוב במערכות זמן אמת.

## ארכיטקטורה של מעבדים מודרניים
בדרך כלל מעבדי אות יכילו את האלמנטים הבאים:
* ביצוע מהיר של כפל משולב עם סיכום (MACHINE). פעולה זו שימושית באלגוריתמים רבים לעיבוד אותות, כמו מסננים ספרתיים, התמרת פורייה מהירה (FFT) ועוד.
* ארכיטקטורת הרווארד – מרחבי זיכרון נפרדים לתוכנה ולנתונים
* מיעון בהיפוך סיביות (Bit-reversed addressing), השימושי במימוש של FFT
* גישה ישירה לזיכרון (DMA)
* עיבוד נתונים וקטורי – ביצוע פעולה מתמטית בסיסית על כמות נתונים גדולה
* צינור עיבוד נתונים
* גישה מהירה לזיכרון
* ביצוע לולאות בצורה מהירה וללא תקורה (overhead)
* גישה מעגלית לזיכרון (circular buffer)
* שימוש בזיכרון מטמון

### נקודה צפה ונקודה קבועה
ניתן לחלק את סוגי מעבדי האות לשתי קטגוריות עיקריות: מעבדי נקודה צפה ומעבדי נקודה קבועה. במעבדי נקודה צפה זמן פיתוח האלגוריתם מהיר יותר מאשר במעבדי נקודה קבועה, אולם הם לרוב יקרים יותר, וצריכת ההספק שלהם גדולה יותר.

## היסטוריה
המשחק Speak & Spell שהשיקה טקסס איסטרומנטס ב-1978, והיה מסוגל להקריא מילים על ידי סינתזת דיבור, היה מבוסס על מעבד אותות בשם TMS5100 – מעבד האותות הדיגיטלי הראשון בתעשייה.

בשנת 1980, הוצגו רכיבי ה-DSP NEC µPD7720 של NEC  ו-DSP1 של AT&T בוועידת המעגלים הבינלאומיים של מצב מוצק. הם שימשו כבקרי דיסקים, טלפוניה וכרטיסי קול וגרפיקה.

ב־1983 השיקה טקסס אינטרומנטס את ה-TMS32010 שהתבסס על ארכיטקטורת הרווארד, ולכן היו לו זיכרון הוראות וזיכרון נתונים נפרדים, וסט הוראות מיוחד, עם הוראות כמו MAC. רכיב זה ואלו שבאו בעקבותיו הפכו את טקסס אינטרומנטס למובילה של השוק.

ב־1986 השיקה מוטורולה את ה-DSP56000 שהיה הרכיב הראשון בסדרת DSP של מוטורולה. מוטורולה הייתה שחקן חשוב בשוק ה-DSP במשק כ-20 שנה.

ב־2000 השיקה Analog Devices את מעבד ה-BlackFin שתמך ברזולוציה של 32 ביט ואפשר יישומים בעלי דרישות עיבוד גבוהות.

## ראו גם
* עיבוד אותות ספרתי
* מערכת משובצת מחשב

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מעבד
קטגוריה:עיבוד אותות ספרתי
קטגוריה:טכנולוגיית זמן אמת
ארבסק (מוזיקה טורקית)

**ארבסק** (בטורקית: **Arabesk**) הוא מונח שנוצר על ידי מוזיקולוגים טורקיים המתייחס למוזיקה בסגנון ערבי שנוצרה בטורקיה. הוא נקרא 'ארבסק' בגלל לחניו המושפעים בעיקר מהמוזיקה הערבית.

הז'אנר היה פופולרי בטורקיה במיוחד בין שנות ה-60 עד שנות ה-90 של המאה ה-20.

לחני המוזיקה הערבסקית היא בעיקר בסולם מינורי, בדרך כלל בצורת הסולם פריגי, והמילים נוטות להתמקד בנושאי געגועים, בגידות, ואהבה.

## היסטוריה
הארבסק הגיע לטורקיה בעיקר בשנות ה-30 וה-40, בשל חיבת הציבור למוזיקה הערבית של מצרים ולבנון, אך נתקל בהתנגדות עזה מצד השלטונות הדתיים של אז, היות שהשירים שבמסגרת סגנון זה עוסקים בעיקר באהבה ובדיכוי מעמד הפועלים. התנגדות זו הגיעה לשיאה בשנות ה-60 כאשר הזמר איברהים טטליסס נכלא על כך ששר שירי ארבסק באירועים ציבוריים למרות התנגדות השלטונות. בעודו יושב במאסר, תחנות הרדיו של טורקיה מחו על המתרחש וקראו לעם לתרום את חלקו בקריאה לשחרורו של טטליסס. המהפכה הציבורית שמה קץ לדיכוי זה.

שינוי ידוע שבא בעקבות הארבסק הוא החלפת כלי נגינה ערביים בכלי נגינה טורקיים או בלקניים, כגון: החלפת ה"עוד" הערבי ב"בגלמה" הטורקי ובעוד טורקי (גרסה טורקית של העוד) או ב"טאר" טורקי (הגרסה הטורקית ל"טאר פרסי"), או בהוספת כלי נגינה כורדיים או טורקיים כגון כלי ה"זורנה" (כלי נשיפה), קלרינט, או חלילי ה"איגיראיטמה", "מיי", "טולום", "סיפסי", "איפטה", בלאבן, ונאיי.

בטורקיה מספר זמרים הנחשבים ל"חוד החנית" של סגנון הארבסק, ובהם פרדי טייפור, איברהים טטליסס, אמרה איפק, אורהאן גנג'אבאיי ומוסלום גורסס.

## ראו גם
* ארבסק (מוזיקה קלאסית)

קטגוריה:סגנונות מוזיקליים
קטגוריה:מוזיקה טורקית